—

der henviser til artikel 314 i traktaten om Den Europæiske Unions funktionsmåde, — der henviser til artikel 106A i traktaten om oprettelse af Det Europæiske Atomenergifællesskab, — der henviser til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (1), særlig artikel 41, — der henviser til Den Europæiske Unions almindelige budget for regnskabsåret 2017, endeligt vedtaget den 1. december 2016 (2), — der henviser til Rådets forordning (EU, Euratom) nr. 1311/2013 af 2. december 2013 om fastlæggelse af den flerårige finansielle ramme for årene 2014-2020 (3) (FFR-forordningen), — der henviser til den interinstitutionelle aftale af 2. december 2013 mellem Europa-Parlamentet, Rådet og Kommissionen om budgetdisciplin, om samarbejde på budgetområdet og om forsvarlig økonomisk forvaltning (4), — der henviser til Den Europæiske Revisionsrets særberetning nr. 5/2017: »Ungdomsarbejdsløshed — har EU's politikker gjort en forskel? En vurdering af ungdomsgarantien og ungdomsbeskæftigelsesinitiativet«, — der henviser til Rådets afgørelse 2014/335/EU, Euratom af 26. maj 2014 om ordningen for Den Europæiske Unions egne indtægter (5), — der henviser til forslag til ændringsbudget nr. 3/2017, vedtaget af Kommissionen den 30. maj 2017 (COM(2017)0288), — der henviser til Rådets holdning til forslag til ændringsbudget nr. 3/2017, vedtaget af Rådet den 4. september 2017 og fremsendt til Europa-Parlamentet samme dag (11812/2017 — C8-0303/2017), — der henviser til forretningsordenens artikel 88 og 91, — der henviser til betænkning fra Budgetudvalget (A8-0282/2017), A. der henviser til, at forslag til ændringsbudget nr. 3/2017 vedrører anvendelsen af 500 mio. EUR i yderligere forpligtelsesbevillinger til ungdomsbeskæftigelsesinitiativet, som blev vedtaget af Europa-Parlamentet og Rådet i deres aftale om budgettet for 2017, samt en ændring af stillingsfortegnelserne for det decentrale agentur ACER og fællesforetagendet SESAR2, uden at dette indebærer ændringer i det samlede budget eller det samlede antal stillinger; B. der henviser til, at Europa-Parlamentet og Rådet opfordrede Kommissionen til at foreslå et ændringsbudget i 2017 med henblik på at yde 500 mio. EUR til ungdomsbeskæftigelsesinitiativet i 2017 fra den samlede margen for forpligtelser, så snart den tekniske justering, der er omhandlet i artikel 6 i FFR-forordningen, var blevet vedtaget; C. der henviser til, at Kommissionen efter vedtagelsen af den tekniske justering således foreslår at ændre Unionens budget for regnskabsåret 2017 og forhøje budgetpost 04 02 64 »ungdomsbeskæftigelsesinitiativet«; D. der henviser til, at Europa-Parlamentet og Rådet i forbindelse med midtvejsrevisionen af den flerårige finansielle ramme (FFR) er nået til enighed om en supplerende tildeling på 1,2 mia. EUR til ungdomsbeskæftigelsesinitiativet for 2017-2020, og til, at Europa-Parlamentet i sin erklæring i forbindelse med midtvejsrevisionen af FFR understregede, at denne grænse er af politisk karakter og ikke har nogen retlige konsekvenser; E. der henviser til, at Kommissionen i sin erklæring i forbindelse med midtvejsrevisionen af FFR ligeledes understregede, at det bør overvejes at øge midlerne til ungdomsbeskæftigelsesinitiativet ud over det aftalte beløb på 1,2 mia. EUR ved at anvende de disponible margener under den samlede margen for forpligtelser i overensstemmelse med artikel 14 i FFR-forordningen; F. der henviser til, at kravene til omklassificeringen i 2017 er nødvendige for såvel det decentraliserede agentur ACER som for fællesforetagendet SESAR2;